Antonio Mirante a Juventusnál kezdte pályafutását, a torinói csapatnál 2004-ben került fel a felnőttek közé. Még abban az évben kölcsönadták az alsóbb ligás Crotone csapatának, ahol 41 bajnoki mérkőzésen szerepelt. 2005 nyarán a Siena vette kölcsön, többek között Igor Tudorral és Nicola Legrottaglie-al együtt. Itt a 2005–2006-os élvonalbeli szezonban 26 bajnokin kapott lehetőséget.